Plainte d’un père contre une fille ingrate (serment royal)
Material: papyrus
Place: Arsinoites
Categories: Eingabe
Ktesikles an den König
Forderung nach Altersversorgung
die mit der Tochter vertraglich vereinbart ist
βασιλεῖ Πτολεμαίωι χαίρειν Κτησικλῆς. ἀδικοῦμαι ὑπὸ Διονυσίου καὶ Νίκης τῆς θυγατρός μου. 
ἐμοῦ γὰρ ἐκθρέψαντος τὴν ἐμαυτοῦ θυγατέ[ρα] καὶ παιδεύσαντος καὶ ε[ἰς ἡ]λικίαν ἀγαγόν
τος, ἀκληρήσαντος δέ μου κατὰ τὸ ἴδιον σῶμ[α] καὶ τοῖς ὀφθαλμοῖς ἀδυνατοῦντος, οὐχ οἵα 
μοι ἦν ἐπαρκεῖν τῶν ἀναγκαίων οὐδέν· ἐμοῦ δὲ βουλομένου [π]αρʼ αὐτῆς τὸ δίκαιον 
λαβεῖν ἐν Ἀλεξανδρείαι, κατεδεήθη μου, καὶ τοῦ ιη  ἐχειρογράφησέ μοι ὅρκον βασιλικὸν 
ἐπὶ τοῦ Ἀρσινόης ἀκτίας ἱεροῦ, δώσειν μοι καθʼ ἕκαστον μῆνα δραχ[μὰ]ς εἴκοσι , ἐργαζομένη 
αὑτῆι τῶι ἰδίωι σώματι· ἐὰν δὲ μὴ ποιῆι ἢ πα[ρ]αβαίνη[ι] τι τ[ῶν κατὰ τὴν] χειρογραφίαν 
ἀπ[οτεῖσα]ί μοι αὐτὴν  φ ἢ τῶι ὅρκωι ἔνοχον εἶναι. [νῦν δὲ φθαρεῖσα ὑπὸ Διονυσ]ίου, ὄντος 
κιναί[δο]υ, οὐ π[οιεῖ] μοι τῶν κατὰ τὴν χειρογραφ[ί]αν οὐδ[ὲν] καταφρονοῦ[σά μου διὰ τοῦ γ]ή
ρως κ[αὶ τ]ῆς ὑπ[αρ]χούσης μοι ἀκληρίας. δέομαι οὖν [σου], βασιλεῦ, [μ]ὴ πε[ριιδεῖν με ὑ]πὸ τῆς 
θυγ[ατρὸ]ς ἀδικού[μ]ενον καὶ Διονυσίου τοῦ φθε[ί]ραντος [αὐ]τὴν κινα[ί]δ[ου, ἀλλὰ προστάξ]αι 
Διοφά[νει] τῶι [στρατ]ηγῶι ἀνακαλεσάμενον αὐτοὺς διακ[ο]ῦσαι [ἡμῶν ]<gap/> 
τῶι μ.. φθε[ίρ]α[ν]τι αὐτὴν χρήσασθαι Διοφάν[η]ν ὡς ἂν α[ὐτῶι φαίνηται, Νίκην δὲ] 
τὴν θ[υγατέρ]α μου ἐπαναγκάσαι τὰ δίκαιά [μ]οι ποιεῖν κ..........[ τούτων γὰρ γενο]
μένω[ν, οὐ]κ ἀδικηθήσομαι, ἀλλὰ ἐπὶ σέ, βασιλε[ῦ], καταφυ[γών τοῦ δικαίου τεύξομαι]. 
 συναπεστάλη Εὐφορ........<gap/>
α, Γορπιαίου λ, Τῦβι ιγ. 
Κτησικλῆς πρὸς Διονύσιον καὶ 
Νίκην τὴν θυγατέρα περὶ χειρογρ.